**Izziņa par atzinumos sniegtajiem iebildumiem par projektu**

**“Narkotiku lietošanas un izplatības ierobežošanas plāns 2019. – 2020.gadam”**

1. **Jautājumi, par kuriem saskaņošanā vienošanās nav panākta**

|  |  |  |  |  |
| --- | --- | --- | --- | --- |
| **Nr.p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma** | **Projekta attiecīgā punkta (panta) galīgā redakcija** |
|  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2019.gada 25.aprīlis |
| Saskaņošanas dalībnieki | Finanšu ministrija, Iekšlietu ministrija, Labklājības ministrijas, Tieslietu ministrijas, Veselības ministrija, Zemkopības ministrijas, Ieslodzījuma vietu pārvalde, Valsts probācijas dienests, Valsts ieņēmuma dienesta Muitas pārvalde. |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas, Tieslietu ministrijas, Veselības ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| **Nr.p.k.** | **Saskaņošanai nosūtītā projekta redakcija (konkrēta punkta (panta) redakcija)** | | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
|  | **IEBILDUMI** | |  | |  |  |
| 1. | **Ministru kabineta rīkojuma projekta 7.punkts**: “*Noteikt, ka pēc plāna darbības beigām par turpmāko narkotiku lietošanas un izplatības ierobežošanas politikas izstrādi un koordināciju atbildīgā institūcija ir Veselības ministrija”.* Kā arī **Plāna projekta 2.nodaļas 3.rīcības virziena 26.pasākums; Plāna projekta 1.pielikuma 3.8.apakšnodaļa.** | | **Veselības ministrija**  Lūdzam svītrot plāna projektā 26. punktā minēto pasākumu, kā arī lūdzam svītrot no Ministru kabineta rīkojuma projekta “Par Narkotiku lietošanas un izplatības ierobežošanas plānu 2019. – 2020. gadam” 7. punktu, kas paredz noteikt, ka pēc plāna darbības beigām par turpmāko narkotiku lietošanas un izplatības ierobežošanas politikas izstrādi un koordināciju atbildīgā institūcija būs Veselības ministrija. Vienlaikus lūdzam atbilstoši mainīt plāna projekta 1. pielikuma “Situācijas raksturojums” 3.8. punktu. Tāpat lūdzam plāna projektā pie 3.apakšmērķa definētā risinājuma svītrot teikumu “mainītu koordinācijas un politikas izstrādes atbildību no Iekšlietu ministrijas uz Veselības ministriju.” Narkotiku pieejamība ir būtisks faktors narkotiku lietošanas uzsākšanā un turpināšanā. Pēdējos gados ir intensificējusies arī narkotiku kontrabanda, izmantojot pasta sūtījumus vai kurjerpasta pakalpojumus. Jaunieši aizvien biežāk iegādājas narkotikas nelegālajās interneta vietnēs jeb *darknet*. Narkotikas valstī tiek ievestas arī nelegālajiem kravu pārvadājumiem šķērsojot valsts teritoriju. Narkotiku apkarošanā svarīgi ir īstenot ne tikai prevencijas pasākumus, bet būtiska loma ir arī narkotiku piedāvājuma un pieejamības samazināšanā, kas ir Valsts policijas un Valsts ieņēmumu dienesta kompetencē esoši jautājumi. Ņemot vērā, ka Latvijā par narkotiku lietošanu, glabāšanu un izplatīšanu ir paredzēta kriminālatbildība, Veselības ministrijas ieskatā Iekšlietu ministrijai un Valsts policijai būtu jāturpina darbs pie spēkā esošo normu piemērošanas, kā arī jāturpina darbs pie narkotiku lietošanas un izplatības ierobežošanas politikas izstrādes un koordinēšanas sadarbībā ar citām atbildīgajām institūcijām šajā jomā.  Ņemot vērā, ka narkotiku kontrole un narkomānijas ierobežošana ir starpnozaru jautājums, lūdzam rast iespēju sasaukt Narkotiku kontroles un narkomānijas ierobežošanas koordinācijas padomes sēdi, kurā tiktu izskatīts jautājums par narkotiku politikas izstrādes un koordinācijas atbildības maiņu no Iekšlietu ministrijas uz Veselības ministriju, tādējādi informējot pārējās iesaistītās valsts institūcijas un uzklausot viņu viedokli. Vienlaikus vēršam uzmanību, ka šāda vienošanās bija arī 2019. gada 2. aprīļa tikšanās laikā starp Veselības ministri Ilzi Viņķeli un Iekšlietu ministru Sandi Ģirģenu. Veselības ministrija uzskata, ka plāna projekta tālākai virzībai izskatīšanai Ministru kabinetā būtu nepieciešams Narkotiku kontroles un narkomānijas ierobežošanas koordinācijas padomes sēdes lēmums attiecībā uz narkotiku politikas izstrādes un koordinācijas atbildības maiņu. | | **Ņemts vērā**  Panākta vienošanās. Jautājums *“Par turpmākās atbildības noteikšanu par narkotiku lietošanas un izplatības ierobežošanas politikas izstrādi un ieviešanas koordināciju un projekta “Narkotiku lietošanas un izplatības ierobežošanas plāns 2019.–2020. gadam” turpmāko virzību”* tika izskatīts un atbalstīts Narkotiku kontroles un narkomānijas ierobežošanas koordinācijas padomes 2019.gada 6. jūnija sēdē. | Ministru kabineta rīkojuma projekta 7.punkts: *“Noteikt, ka pēc plāna darbības beigām par turpmāko narkotiku lietošanas un izplatības ierobežošanas politikas izstrādi un koordināciju atbildīgā institūcija ir Veselības ministrija”.* Kā arī Plāna projekta 2.nodaļas 3.rīcības virziena 26.pasākums: *“Veikt grozījumus tiesību aktos, nostiprinot Veselības ministriju kā atbildīgo par narkotiku lietošanas un izplatības ierobežošanas politikas izstrādi un koordināciju.”* un 26.pasākuma rezultatīvais rādītājs:  *“1. Grozījumi Ministru kabineta 2004.gada 20.janvāra noteikumos Nr.46 “Narkotiku kontroles un narkomānijas ierobežošanas koordinācijas padomes nolikums”, nosakot, ka Padomes priekšsēdētājs ir Veselības ministrs un Padomes sekretariāta darbību nodrošina Veselības ministrija*  *2.Veikti grozījumi kompetenču sadalījumā par ES Padomes darba grupām (Ārlietu ministrija izstrādā, pamatojoties uz Ministru kabineta 2012.gada 28.marta rīkojumu Nr.141 “Par ministriju kompetenču sadalījumu Eiropas Savienības jautājumos atbilstoši Eiropas Savienības tiesību kopuma klasifikācijai”), nosakot Veselības ministriju par atbildīgo iestādi Narkotiku jautājumu horizontālajā darba grupā (HDG; B.4)”* |
| 2. | **Ministru kabineta rīkojuma projekta 3.punkts**:” *Jautājumu par papildu valsts budžeta līdzekļu piešķiršanu 2020.gadā plānā paredzēto pasākumu nodrošināšanai izskatīt Ministru kabinetā likumprojekta "Par valsts budžetu 2020.gadam" un likumprojekta "Par vidēja termiņa budžeta ietvaru 2020. un 2021. un 2022.gadam" sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām*.” | | **Finanšu ministrija**  Ņemot vērā, ka plāna projekta īstenošanai papildu finansējums 2020.gadā būs nepieciešams vairākām ministrijām, lūdzam papildināt Ministru kabineta rīkojuma projektu ar jaunu punktu (aiz 3.punkta), paredzot uzdevumu Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā un Pārresoru koordinācijas centrā attiecīgu starpnozaru prioritārā pasākuma pieteikumu.  **Veselības ministrija**  Lūdzam Ministru kabineta rīkojuma projekta “Par Narkotiku lietošanas un izplatības ierobežošanas plānu 2019. – 2020. gadam” 3. punktu izteikt šādā redakcijā: “Jautājumu par plāna īstenošanai nepieciešamo papildu finansējumu 2020. gadā un turpmāk katru gadu Iekšlietu ministrijai virzīt kā starpnozaru prioritāro pasākumu un izskatīt Ministru kabinetā likumprojekta "Par vidējā termiņa budžeta ietvaru 2020., 2021. un 2022. gadam" un likumprojekta "Par valsts budžetu 2020.gadam" sagatavošanas procesā”; | | **Ņemts vērā** | Ministru kabineta rīkojuma projekts papildināts ar jaunu punktu šādā redakcijā: “*4. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā un Pārresoru koordinācijas centrā attiecīgu starpnozaru prioritārā pasākuma pieteikumu.”* Atbilstoši mainīta numerācija. |
| 3. | **Ministru kabineta protokollēmuma projekta 2.2 un 2.3. apakšpunktos:** *“2.2. likumprojekta “Par valsts budžetu 2021. gadam” un likumprojekta “Par vidēja termiņa budžeta ietvaru 2021., 2022. un 2023. gadam” sagatavošanas procesā pārdalīt vienas amata vietas uzturēšanai nepieciešamo finansējumu 29 462 euro apmērā no 2021. gada katru gadu no Iekšlietu ministrijas budžeta programmas 97.00.00. “Nozaru vadība un politikas plānošana” uz Veselības ministrijas budžeta programmu 97.00.00. “Nozaru vadība un politikas plānošana”;*  *2.3. Finanšu ministrijai likumprojekta “Par valsts budžetu 2021. gadam” un likumprojekta “Par vidēja termiņa budžeta ietvaru 2021., 2022. un 2023. gadam” sagatavošanas procesā precizēt Iekšlietu ministrijas un Veselības ministrijas bāzes izdevumus atbilstoši šī protokollēmuma 2.2.apakšpunktam.”* | | **Finanšu ministrija**  Uzskatām, ka pēc projekta izskatīšanas iesaistītās ministrijas var iesniegt pieprasījumu par finansējuma pārdali jau 2020. – 2022.gada budžeta sagatavošanas procesā. Atbilstoši lūdzam precizēt 2.2.apakšpunktu.  Lūdzam izteikt protokollēmuma projekta 2.3.apakšpunktu šādā redakcijā:  “Iekšlietu ministrijai un Veselības ministrijai likumprojekta “Par valsts budžetu 2020. gadam” un likumprojekta “Par vidēja termiņa budžeta ietvaru 2020., 2021. un 2022. gadam” sagatavošanas procesā iesniegt Finanšu ministrijā priekšlikumus bāzes izdevumu precizēšanai atbilstoši šī protokollēmuma 2.2.apakšpunktam.” Vienlaikus atzīmējam, ka protokollēmuma projektu nepieciešams papildināt, norādot, ka Iekšlietu ministrijas resorā no 2021. gada viena amata vieta tiks samazināta. | | **Ņemts vērā** | Ministru kabineta protokollēmuma projekta 2.2 un 2.3. apakšpunkti precizēti un izteikti šādā redakcijā:  *“2.2. likumprojekta “Par valsts budžetu 2020. gadam” un likumprojekta “Par vidēja termiņa budžeta ietvaru 2020., 2021. un 2022. gadam” sagatavošanas procesā pārdalīt vienas amata vietas uzturēšanai nepieciešamo finansējumu 29 462 euro apmērā no 2021. gada katru gadu no Iekšlietu ministrijas budžeta programmas 97.00.00. “Nozaru vadība un politikas plānošana” uz Veselības ministrijas budžeta programmu 97.00.00. “Nozaru vadība un politikas plānošana”;*  *2.3. Iekšlietu ministrijai un Veselības ministrijai likumprojekta “Par valsts budžetu 2020. gadam” un likumprojekta “Par vidēja termiņa budžeta ietvaru 2020., 2021. un 2022. gadam” sagatavošanas procesā iesniegt Finanšu ministrijā priekšlikumus bāzes izdevumu precizēšanai atbilstoši šī protokollēmuma 2.2.apakšpunktam.”*  Vienlaikus Iekšlietu ministrija skaidro, ka neplāno pārdalīt Veselības ministrijai attiecīgās amata vietas finansēšanai paredzēto finansējumu, šādi radot nefinansēto amata vietu, jo pārdales rezultātā attiecīgā amata vieta netiek likvidēta un attiecīgais nodarbinātais turpina pildīt citus amata pienākumus. Pārdali ir paredzēts veikt, novirzot daļu no atlīdzības fonda, kas ir paredzēts nodarbināto motivēšanai, iesniedzot priekšlikumus attiecīgajam pārdalēm starp ekonomiskās klasifikācijas kodiem. |
| 4. | **Plāna projektā** izmantotie saīsinājumi | | Lūdzam papildināt plāna projekta sadaļu “Izmantotie saīsinājumi un jēdzieni” ar šādiem saīsinājumiem:  “ZM – Zemkopības ministrija” un “PVD – Pārtikas un veterinārais dienests”, jo plāna 1. pielikuma 16. attēlā minēti šie saīsinājumi. | | **Ņemts vērā** | Papildināti precizētā Plāna projektā izmantotie saīsinājumi. |
| 5. | **Plāna projekta 1.nodaļas 1.2.apakšnodaļas 1.punkts**: “….*šim pietiekami efektīvi nav izmantota iespēja narkotiku lietošanas profilakses pakalpojumu pilnveidošanā piesaistīt Eiropas Savienības fondu finanšu instrumentus. Narkotiku lietošanas profilakses sistēmas sakārtošanai turpmāk būtu vēlams izmantot Eiropas Sociālā fonda līdzekļus 2021.–2027.gadam. Ņemot vērā, ka narkotiku lietošanas profilakse ir starpnozaru joma, svarīgi, lai Eiropas Sociālā fonda finansējums būtu pieejams vairākām nozarēm, piemēram, veselības un iekšlietu*.” | | **Finanšu ministrija**  Lūdzam precizēt plāna projekta 1.2.apakšsadaļas “Situācijas izpēte un problēmu identifikācija” identificēto problēmu aprakstu, norādot, ka narkotiku lietošanas profilakses sistēmas sakārtošanai jāizvērtē iespēja piesaistīt finansējumu no Eiropas Savienības struktūrfondu un Kohēzijas fonda (turpmāk – ES fondi) plānošanas perioda 2021.–2027.gadam.  Vēršam uzmanību, ka kopējās nozaru vajadzības un pasākumi, kuru īstenošanai plānots novirzīt nākamā perioda ES fondu līdzekļus, izrietēs no Nacionālā attīstības plānā 2021.–2027.gadam noteiktajām prioritātēm. Atbilstoši Attīstības plānošanas sistēmas likumam (https://likumi.lv/doc.php?id=175748) Nacionālais attīstības plāns ir noteikts kā ilgtermiņa plānošanas dokuments, kas hierarhiski ir augstākais vidēja termiņa attīstības plānošanas dokuments. Saskaņā ar minētā likuma 31.pantā noteikto, Eiropas Savienības politiku instrumentu un ārvalstu finanšu palīdzību regulējošos attīstības plānošanas dokumentos iekļaujamo saturu prioritāri balsta uz Nacionālajā attīstības plānā noteikto. | | **Ņemts vērā** | Precizēta 1.nodaļas 1.2.apakšnodaļas 1.punkta pēdējais teikums un parindē pievienota skaidrojošā informācija par sasaisti ar Nacionālā attīstības plānā 2021.–2027.gadam izvirzītajām prioritātēm. |
| 6. | **Plāna projekta 1.nodaļas 1.2.apakšnodaļas 3.punkts:** *“Ieslodzījuma vietās nereti nonāk personas ar riskantiem lietošanas paradumiem vai atkarību, nereti turpinot narkotiku lietošanu arī ieslodzījumā. Vienlaikus narkoloģijas resurss ieslodzījuma vietās ir nepietiekams.”* | | **Tieslietu ministrija**  Iebilstam apgalvojumam, ka narkoloģijas resurss ieslodzījuma vietās ir nepietiekams un ir nepietiekama narkoloģijas un kaitējuma mazināšanas pakalpojuma pieejamība. Ieslodzījuma vietas narkologi īsteno terapijas un programmas atkarīgajiem ieslodzītājiem, ko nozīmē narkologi, kuri strādā ārpus ieslodzījuma vietas. Tādējādi ieslodzījuma vietu narkologiem ir tikai kontroles funkcija. Tāpat atkarīgajiem notiesātajiem ir iespēja iesaistīties resocializācijas programmā atkarību mazināšanai Atkarīgo Centrā.  Ieslodzījuma vietas narkologi šobrīd īsteno nepieciešamo terapiju un resocializācijas programmas atkarību mazināšanai atkarīgajiem ieslodzītajiem atbilstoši spēkā esošajiem normatīvajiem aktiem. Narkoloģijas dienesta ieslodzījuma vietās darbības attīstību, tai skaitā, ārstēšanas uzsākšanu no dažāda veida atkarības, narkologu piesaisti ieslodzījuma vietām, preventīvos pasākumus narkotiku lietošanas samazināšanai un citus saistītos jautājumus nepieciešams risināt kompleksi un ilgtermiņā, t.sk. 2021. – 2027.gadam plānošanas perioda ietvaros. | | **Ņemts vērā daļēji** | Precizētajā Plāna projektā izveidota jauna 1.3.apakšnodaļā “Nākotnes izaicinājumi”, kur noteikts, ka ieslodzījuma vietās narkologi šobrīd īsteno nepieciešamo terapiju un resocializācijas programmas atkarību mazināšanai atkarīgajiem ieslodzītajiem atbilstoši spēkā esošajiem normatīvajiem aktiem. Narkoloģijas dienesta ieslodzījuma vietās darbības attīstību, tai skaitā, ārstēšanas uzsākšanu no dažāda veida atkarības, narkologu piesaisti ieslodzījuma vietām, preventīvos pasākumus narkotiku lietošanas samazināšanai un citus saistītos jautājumus nepieciešams risināt kompleksi un ilgtermiņā, t.sk. 2021. – 2027.gadam plānošanas perioda ietvaros. Turklāt ilgtermiņā ir būtiski plānot risinājumu problēmai, ka atkarīgās personas pēc soda izpildes ieslodzījuma vietā vai Valsts probācijas dienestā “pazūd” no atkarību speciālistu redzesloka un šķietami nav institūcijas, kura atbildētu par šādu atkarīgo motivēšanu atkarību ārstēšanai. Risinājums noteikti saistāms ar pašvaldību sociālo dienestu stiprināšanu ar zināšanām un prasmēm strādāt ar atkarīgajiem iedzīvotājiem, t.sk. atpazīt atkarību problēmu un piedāvāt noteiktus rīcības algoritmus atkarību mazināšanai. |
| 7. | **Plāna projekta 2.nodaļas** pasākumu plāns | | **Finanšu ministrija**  Lūdzam papildināt plāna projekta 2.sadaļu “Pasākumu plāns” (turpmāk – 2.sadaļa) ar jaunu kolonnu, kurā tiktu norādīti finansēšanas avoti, piemēram, valsts budžets vai ES fondu finansējums, ņemot vērā, ka vairāki 2.sadaļas 1.rīcības virzienā “Narkotiku lietošanas profilakses, atkarību ārstēšanas, sociālās rehabilitācijas un kaitējuma mazināšanas intervenču kvalitātes un pieejamības veicināšana” iekļautie pasākumi tiek finansēti no ES fondiem. | | **Ņemts vērā** | Precizēts Plāna projekta 2.nodaļas pasākumu plāns, pievienojot jaunu kolonnu “Finansējuma avots”. |
| 8. | **Plāna projekta 2.nodaļas 1.rīcības virziena** b punkts: “*Samazinājies narkoloģijas resurss (piemēram, speciālistu skaits, gultasvietas)”* | | **Veselības ministrija**  Lūdzam plāna projektā sadaļā 1. Rīcības virziens b) apakšpunktā “Atkarību ārstēšana un sociālā rehabilitācija” otro punktu izteikt šādā redakcijā: “Samazinājies narkoloģijas resurss (piemēram, speciālistu skaits)”; | | **Ņemts vērā** | Precizēts Plāna projekta 2.nodaļas 1.rīcības virziena apraksta b punkts šādā redakcijā: “*Samazinājies narkoloģijas resurss (piemēram, speciālistu skaits)”* |
| 9. | **Plāna** **projekta 2.nodaļas 1.rīcības** virziena b punkts: “*Ieslodzījuma vietās augsts ieslodzīto īpatsvars ar atkarības problēmām, vienlaikus nepietiekama narkoloģijas un kaitējuma mazināšanas pakalpojuma pieejamība*.” | | **Tieslietu ministrija**  Plāna projektā identificēto problēmu aprakstā, 2. nodaļas pasākumu plāna 1. sadaļas rīcības virzienā identificētajās problēmās, plāna projekta kopsavilkumā, kā arī 1. pielikumā attiecībā uz narkotiku lietošanas tendencēm ieslodzītie ir minēti kā viena no vielu lietošanas riska grupām, bet ir nepieciešams papildināt plāna projektu ar informāciju, ka līdzīgas problēmas kā ieslodzītajiem, ir arī Valsts probācijas dienesta klientiem. Probācijas klienti nereti ir personas pēc ieslodzījuma, kā arī personas ar atkarību problēmām, tāpēc būtu pamatoti analizēt arī viņus kā vienu no potenciālajām riska grupām. | | **Ņemts vērā** | Papildināta Plāna projekta 2.nodaļas 1.rīcības virziena b apakšpunkts. Plāna projekta 1.pielikuma 1.1.apakšnodaļa, norādot, ka saskaņā ar Tieslietu ministrijas sniegto informāciju arī Valsts probācijas dienesta klienti uzskatāmi par riska grupu. |
| 10. | Plāna projekta 2.nodaļas 1.rīcības virziena 5.pasākuma izpildes termiņš: “*31.12.2020.”* | | **Veselības ministrija**  Lūdzam plāna projekta 5. punktā minētajam pasākumam izpildes termiņu nomainīt uz 31.12.2019. Pasākums tiek īstenots jau notiekoša projekta ietvaros, kura izpildi plānots pabeigt šajā gadā. | | **Ņemts vērā** | Precizēts Plāna projekta 2.nodaļas 1.rīcības virziena 5.pasākuma izpildes termiņš: “*31.12.2019.”* |
| 11. | **Plāna projekta 2.nodaļas 1.rīcības virziena 6.pasākuma** izpildes termiņš: “30.09.2019.” un rezultatīvais rādītājs: *“Īstenoti 58 izglītojošie pasākumi un apmācīti vismaz 1000 skolēnu”* | | **Veselības ministrija**  Lūdzam plāna projekta 6. punktā minētajam pasākumam izpildes termiņu nomainīt uz 31.12.2019. Pasākums tiek īstenots jau notiekoša projekta ietvaros, kura izpildi plānots pabeigt šajā gadā. Vienlaikus ailē “rezultatīvais rādītājs” lūdzam precizēt, ka tiks īstenoti 48 izglītojošie pasākumi; | | **Ņemts vērā** | Precizēts plāna projekta 2.nodaļas 1.rīcības virziena 6.pasākuma izpildes termiņš: “*31.12.2019.*” un rezultatīvais radītājs: “*Īstenoti 48 izglītojošie pasākumi un apmācīti vismaz 1000 skolēnu*” |
| 12. | **Plāna projekta 2.nodaļas 1.rīcības virziena 7.pasākuma***:*” *Īstenot apmācības izglītības iestāžu pedagogiem, tostarp par atkarību izraisošām vielām un procesiem”* izpildes termiņš: “*31.12.2020.”* | | **Veselības ministrija**  Lūdzam plāna projekta 7. punktā minētajam pasākumam par izpildes termiņu noteikt 31.12.2020., jo pasākumu ir plānots īstenot arī 2020. gadā. | | **Ņemts vērā** | Šāds izpildes termiņš norādīts jau sākotnēja Plāna projekta versijā. |
| 13. | **Plāna projekta 2.nodaļas 1.rīcības virziena 10.pasākuma**: *“Veikt izmaiņas tiesību aktos, paredzot narkoloģijas pacientu atbrīvošanu no pacientu līdzmaksājumiem”* izpildes termiņš: “31.12.2019.” | | **Veselības ministrija**  Lūdzam plāna projekta 10. punktā minētajam pasākumam izpildes termiņu nomainīt uz 31.12.2020. Minētā pasākuma īstenošanai ir nepieciešams papildu finansējums no valsts budžeta; | | **Ņemts vērā** | Precizēts plāna projekta 2.nodaļas 1.rīcības virziena 10.pasākuma izpildes termiņš: “*31.12.2020*.” |
| 14. | **Plāna projekta 2.nodaļas 1.rīcības virziena 13.pasākums**: *“Uzlabot ārstniecības un rehabilitācijas kvalitāti ieslodzījuma vietās un darbā ar probācijas klientiem”* | | **Tieslietu ministrija**  Plāna projekta 2. nodaļā "Pasākumu plāns" 1. sadaļas 13. punkta pasākuma nosaukums ir "Uzlabot ārstniecības un rehabilitācijas kvalitāti ieslodzījuma vietās un darbā ar probācijas klientiem". Ņemot vērā to, ka minētā pasākuma darbības rezultātā ir plānotas tikai apmācības ieslodzījuma vietu ārstniecības personām un Valsts probācijas dienesta darbiniekiem par izplatītāko narkotisko vielu lietošanas simptomu atpazīšanu un ārstniecības, rehabilitācijas iespējām, nevis plānots izveidot jaunus veselības aprūpes pakalpojumus, ir nepieciešams precizēt 13. pasākumu, izsakot to šādā redakcijā: "Pilnveidot ieslodzījuma vietu amatpersonu, ārstniecības personu un Valsts probācijas dienesta darbinieku zināšanas". | | **Ņemts vērā** | Precizēts 2.nodaļas 1.rīcības virziena 13.pasākuma nosaukums šādā redakcijā: “*Pilnveidot ieslodzījuma vietu amatpersonu, ārstniecības personu un Valsts probācijas dienesta darbinieku zināšanas*”. |
| 15. | **Plāna projekta 2.nodaļas 1.rīcības virziena 13.pasākuma** 13.1.rezultatīvais rādītājs: “*Īstenotas mācības ieslodzījuma vietu medicīnas daļu darbiniekiem, kā arī citu ieslodzījuma vietu amatpersonām un darbiniekiem par izplatītāko narkotisko vielu lietošanas simptomu atpazīšanu, intoksikācijas stāvokļa diagnostikai un ārstēšanas uzlabošanai*” rezultatīvais rādītājs “*1200 klausītāju*”. | | **Tieslietu ministrija**  3. Projekta 2. nodaļas "Pasākumu plāns" 1. sadaļas "Rīcības virziens: Narkotiku lietošanas profilakses, atkarību ārstēšanas, sociālās rehabilitācijas un kaitējuma mazināšanas intervenču kvalitātes un pieejamības veicināšana" "b" apakšnodaļas "Atkarību ārstēšana un sociālā rehabilitācija" pasākumu plāna 13.1. punktā darbības rezultātā  norādīts, ka lai uzlabotu ārstniecības un rehabilitācijas kvalitāti ieslodzījuma vietās un darbā ar probācijas klientiem, 2019. un 2020. gadā  nepieciešams īstenot mācības ieslodzījuma vietu medicīnas daļu darbiniekiem, kā arī citu ieslodzījuma vietu amatpersonām un darbiniekiem (kopā 1200 klausītājiem) par izplatītāko narkotisko vielu lietošanas simptomu atpazīšanu, intoksikācijas stāvokļa diagnostikai un ārstēšanas uzlabošanai.  Norādām, ka nav saprotams pasākumu plāna 13. punktā norādītais Ieslodzījumu vietu pārvaldes klausītāju skaits, ņemot vērā, ka 2019. gada martā 62 Ieslodzījumu vietu pārvaldes ārstniecības personām notiks mācības "Izplatītāko narkotisko vielu lietošanas simptomu atpazīšana, intoksikācijas stāvokļa diagnostika un ārstēšana", bet pārējiem nodarbinātajiem minētās mācības 2019. un 2020. gadā netiek paredzētas. Ņemot vērā iepriekš minēto, ir nepieciešams precizēt Projekta pasākumu plāna 13.1. punkta darbības rezultātā norādīto Ieslodzījumu vietu pārvaldes klausītāju skaitu, proti, norādīt 147 klausītājus. | | **Ņemts vērā** | Precizēts Plāna projekta 2.nodaļas 13.1.pasākuma rezultatīvai rādītājs šādā redakcijā: “*147 klausītāji*” |
| 16. | **Plāna projekta 2.nodaļas 13.pasākums**, 13.2. rezultatīvais rādītājs: “*Īstenotas mācības Valsts probācijas dienesta darbiniekiem par izplatītāko narkotisko vielu lietošanas simptomu atpazīšanu, ārstniecības un rehabilitācijas iespējām*” un 4.nodaļa. | | **Tieslietu ministrija**  Plāna projekta 2. nodaļas Pasākumu plāna1. sadaļas 13.2.apakšpunkts paredz šādu darbības rezultātu - Īstenotas mācības Valsts probācijas dienesta darbiniekiem par izplatītāko narkotisko vielu lietošanas simptomu atpazīšanu, ārstniecības un rehabilitācijas iespējām. Kā rezultatīvais rādītājs plāna projektā ir paredzētas Valsts probācijas dienestā nodarbināto mācības - 2019. gadā 4 grupas ar 22 dalībniekiem un 2020. gadā -  4 grupas ar 22 dalībniekiem. Plāna projekta 4. sadaļā "Ietekmes novērtējums uz valsts un pašvaldību budžetu" un plāna projekta 2. pielikumā finansējums minētajām mācībām ir paredzēts tikai 2020. gadā. Ņemot vērā minēto, nepieciešams izslēgt no plāna projekta 2019. gadā paredzētās mācības, bet palielināt 2020. gadā grupu un dalībnieku skaitu – 8 grupas ar 22 dalībniekiem katrā (kopā mācībās piedalītos 176 Valsts probācijas dienesta nodarbinātie), paredzot tam attiecīgi iepriekš plānoto finansējumu – 4480 eiro. Vienlaikus Valsts probācijas dienests saskata par iespējamu saglabāt plāna projektā ietvertās mācības 2019.gadā, pie nosacījuma, ja Valsts probācijas dienests varēs šo mācību īstenošanai piesaistīt Ieslodzījuma vietu pārvaldes īstenotā ESF projekta finansējumu vai piesaistīt šo mācību īstenošanai lektorus bez atlīdzības un mācībās iesaistot mazāku nodarbināto skaitu. | | **Ņemts vērā** | Precizētā Plāna projekta 2.nodaļas 13.pasākuma 13.2.rezultatīvais rādītājs un 4.nodaļas “Ietekmes novērtējums uz valsts un pašvaldību budžetu”, norādot kopējos izdevumus 4 480 *euro* apmērā. |
| 17. | **Plāna projekta 2.nodaļas 1.rīcības virziena 15.pasākums**: “*Izvērtēt plašākas opioīdu aizstājējterapijas decentralizācijas iespējas (piemēram, iesaistot programmas īstenošanā aptiekas un/vai ārstniecības iestādes)”* | | **Veselības ministrija**  Lūdzam svītrot plāna projekta 15. punktā paredzēto pasākumu. Vēršam uzmanību, ka Veselības ministrijas izstrādātajā HIV, seksuālās transmisijas infekciju (STI), B un C hepatīta izplatības ierobežošanas rīcības plānā 2018. - 2020. gadam (apstiprināts ar 2017. gada 31. oktobra Ministru kabineta rīkojumu Nr.630) jau ir iekļauts pasākums 2.8. “Nodrošināt farmakoloģiskās opioīdu atkarības terapijas pieejamību intravenozo narkotiku lietotājiem,” kura ietvaros ir paredzēts izveidot divus farmakoloģiskās opioīdu atkarības terapijas punktus;  Veselības ministrija nepiekrīt 14. pasākuma iekļaušanai plāna projektā. Veselības ministrijas izstrādātajā (apstiprināts ar Ministru kabineta 2017. gada 31. oktobra rīkojumu Nr. 630) HIV infekcijas (HIV), seksuālās transmisijas infekciju (STI), B un C hepatīta izplatības ierobežošanas rīcības plānā 2018. - 2020. gadam jau ir iekļauts pasākums 2.8. “Nodrošināt farmakoloģiskās opioīdu atkarības terapijas pieejamību intravenozo narkotiku lietotājiem,” kura ietvaros ir paredzēts atvērt divus papildu farmakoloģiskās opioīdu atkarības terapijas punktus. Vēršam uzmanību, ka minētais rīcības plāns ir jāievieš līdz 2020. gada beigām. Izstrādājot jaunu HIV, STI, B un C hepatīta izplatības ierobežošanas rīcības plānu, Veselības ministrija izvērtēs papildu farmakoloģiskās opioīdu atkarības terapijas punktu atvēršanu. | | **Ņemts vēra** | Pasākums dzēsts no Plāna projekta.  Iekļauts Plāna projekta 1.3.apakšnodaļā “Nākotnes izaicinājumi”.  Atbilstoši mainīta numerācija. |
| 18. | **Plāna projekta 1.rīcības virziena 16.pasākums**: “*Izvērtēt naloksona līdzņemšanas programmas (take-home Naloxone) ieviešanai iespējas Latvijā*” | | **Veselības ministrija**  Lūdzam svītrot plāna projekta 16. punktā minēto pasākumu. Vēršam uzmanību, ka minētais pasākums īstenojams ilgtermiņā, bet ne divgadu plāna projekta ietvaros. Informējam, ka saskaņā ar Veselības ministrijas rīcībā esošo informāciju Latvijā aptiekās šobrīd ir pieejams Naloxone vielu saturošs medikaments, kuru var iegādāties, uzrādot ārsta izrakstītu recepti;  Vēršam uzmanību, ka plāna projektā iekļautais pasākums paredz izvērtēt naloksona līdzņemšanas programmas ieviešanas iespējas Latvijā, tātad neparedz programmas ieviešanu līdz 2020.gada nogalei. Attiecīgi uzskatām, ka izvērtēšana līdz 2020.gada nogalei ir iespējama.  Jānorāda, ka saskaņā ar NMPD datiem 2017.gadā kopā 2780 izsaukumos tika izmantots naloksons, kas veido apmēra 7 izsaukumus dienā. Liela daļa šo izsaukumu ir saistāmi ar opioīdu pārdozēšanu, kas attiecīgi var izraisīt nāvi.  Situācija ir aktuāla, tādēļ tā jārisina pēc iespējas ātrāk. Tāpat jānorāda, ka veiksmīga naloksona līdzņemšanas programmas izpilde ļaus kaitējuma mazināšanas programmām piesaistīt jaunus klientus, tādējādi dodot ieguldījumu arī infekcijas slimību izplatības samazināšanā.  Ziņojuma sagatavošana ļaus savlaicīgi un pārdomāti īstenot naloksona programmu, izvērtējot gan citu valstu pieredzi, gan iespējamo klientu skaitu, izmaksas, izdales mehānismu u.tml.  Saņemti priekšlikumi par naloksona līdzņemšanas programmu:   * Veselības ministrija vēstule 2017. gada 25. augusta vēstuli Nr. 1-38/2175 par pasākumiem iekļaušanai narkotiku lietošanas un izplatības; * Biedrība “DIA+LOGS” 2018.gada 2.aprīļā sniegtie priekšlikumi narkotiku lietošanas un izplatības ierobežošanas politikas jomā projekta “"Narkotiku politikas ietekmes izvērtēšana pārmaiņām Centrāleiropā un Austrumeiropā" (HOME/2015/JDRU/AG/DRUG/884)” ietvaros. | | **Ņemts vērā** | Pasākums dzēsts no Plāna projekta.  Iekļauts Plāna projekta 1.3.apakšnodaļā “Nākotnes izaicinājumi”  Atbilstoši mainīta numerācija. |
| 19. | **Plāna projekta 2.nodaļas 1.rīcības virziena 18.pasākums**: “Īstenot mācības primārās veselības aprūpes speciālistiem par atkarību identificēšanu, profilaksi un ārstēšanu”; darbības rezultāts: “*Uzlabotas primāro veselības aprūpes speciālistu zināšanas par darbu ar atkarīgām personām, iekļaujot informāciju par atkarību ārstēšanas iespējām un kaitējuma mazināšanas programmām u.c*.”; rezultatīvais rādītājs: “*2019. un 2020.gadā izglītoti apm. 100 primārās aprūpes speciālisti*”. Līdzatbildīgā institūcijas: “SPKC.” | | **Veselības ministrijas**  Lūdzam plāna projekta 18. punktā minētā pasākuma nosaukumu izteikt šādā redakcijā: “Īstenot apmācības primārās veselības aprūpes speciālistiem par narkotiku atkarību identificēšanu un īso intervenču sniegšanu.” Vienlaikus lūdzam aili “Darbības rezultāts” izteikt šādā redakcijā: “Uzlabotas primāro veselības aprūpes speciālistu zināšanas par darbu ar atkarīgām personām”. Tāpat lūdzam aili “Rezultatīvais rādītājs” izteikt šādā redakcijā “Izglītoti primārās aprūpes speciālisti”;  Lūdzam plāna projekta 18. punktā minētā pasākumā dzēst SPKC no ailes “Līdzatbildīgās institūcijas”. | | **Ņemts vērā** | Precizētā plāna projekta pasākums Nr.17.  Precizēts pasākuma nosaukums, tā darbības rezultāts un rezultatīvais rādītāja un līdzatbildīgās institūcijas. |
| 20. | **Plāna projekta 2.nodaļas 1.rīcības 19.pasākuma** “*Noslēgt sadarbības līgumus, veicinot ķīmisko rūpniecības pārstāvju iesaisti narkotiku piedāvājuma samazināšanas jomā*” atbildīgā institūcija: “*ZVA*” | | **Veselības ministrija**  Lūdzam par plāna projekta 19. punktā minētā pasākuma atbildīgo institūciju noteikt gan Veselības ministriju, gan Zāļu valsts aģentūru; | | **Ņemts vērā** | Precizētā plāna pasākums Nr.18.  Precizēts Plāna projekta 2.nodaļas 1.rīcības 18.pasākuma atbildīgā institūcija: “*VM, ZVA*” |
| 21. | **Plāna projekta 2.nodaļas 2.rīcības virziena 25.pasākuma** “*Nodrošināt Agrīnās brīdinājuma sistēmas par jaunām psihoaktīvām vielām darbību saskaņā ar Eiropas Parlamenta un Padomes Direktīvu (ES) 2017/2103 (2017.gada 15.novembris), ar ko groza Padomes Pamatlēmumu 2004/757/TI, lai narkotiskās vielas definīcijā iekļautu jaunas psihoaktīvas vielas, un atceļ Padomes Lēmumu 2005/387/TI*” rezultatīvais rādītājs “*...Dalība vismaz trīs sanāksmēs gadā…”* | | **Veselības ministrija**  Lūdzam plāna projekta 25. punktā minētā pasākumā ailē “Rezultatīvais rādītājs” precizēt, ka dalība gada laikā notiks vismaz divās sadarbības tīkla sanāksmēs. Sadarbības tīkla sanāksmes notiek divreiz gadā; | | **Ņemts vērā** | Precizētā plāna pasākums Nr.23.  Precizēts Plāna projekta 23.pasākuma pirmais rezultatīvais rādītājs: “*Dalība vismaz divās sadarbības tīkla sanāksmēs*” |
| 22. | **Plāna projekta 2.nodaļas 2.rīcības virziena 27.pasākuma** 27.2rezultatīvais rādītājs: “*Izveidotas jaunas amata vietas*” | | **Valsts kanceleja**  Valsts kanceleja izsaka iebildumu par plāna projektā iekļauto divu jaunu amata vietu (vecākais muitas eksperts) izveidi Valsts ieņēmumu dienestā bez pamatojuma par plānotajiem amata pienākumiem un skaidrojuma, kāpēc amata vietas nav iespējams gūt esošo resursu ietvaros. | | **Ņemts vērā** | Precizētā Plāna projekta 24.1. un 24.2.pasākums.  Apvienots Plāna projekta 2.nodaļas 2.rīcības virziena 26. un 27.pasākums (tagad 24.pasākums), svītrots rezultatīvais rādītājs par divu amata vietu izveidošanu, attiecīgi precizēta Plāna projekta IV sadaļa. |
| 23. | **Plāna projekta 2.nodaļas 2.rīcības** virziena 27.2.pasākuma rezultāts: “*Izveidotas jaunas amata vietas*” | | **Finanšu ministrija**  Lūdzam veikt precizējumu plāna 2.rīcības virziena “Narkotiku un piedāvājumu un pieejamības samazināšana” 27.punktā, svītrojot 27.2.apakšpunktu “Izveidotas jaunas amata vietas” un attiecīgi precizējot 27. punkta nosaukumu. | | **Ņemts vērā** | Precizētā Plāna projekta 24.1. un 24.2.pasākums.  Apvienots Plāna projekta 2.nodaļas 2.rīcības virziena 26. un 27.pasākums (tagad 24.pasākums), svītrots rezultatīvais rādītājs par divu amata vietu izveidošanu, attiecīgi precizēta Plāna projekta IV sadaļa. |
| 24. | **Plāna projekta 2.nodaļas 3.rīcības virziena 32. pasākuma** “Reitox nacionālā tīkla funkciju nodrošināšana” 4.rezultatīvais rādītājs: “*Narkotiku lietotāju kohortas pētījums (2020.gadā)”* | | **Veselības ministrija**  Lūdzam plāna projekta 32. punktā minētā pasākuma ailē “Rezultatīvais rādītājs” precizēt 4) punktu, izsakot to šādā redakcijā: “Narkotiku lietotāju kohortas pētījums (2020/2021. gadā)”; | | **Ņemts vērā** | Precizētā Plāna projekta pasākums Nr.29.  Precizēts plāna projekta 2.nodaļas 3.rīcības virziena 32.pasākuma rezultatīvais rādītājs šādā redakcijā “*Narkotiku lietotāju kohortas pētījums (2020/2021. gadā*”). |
| 25. | **Plāna projekta 4.nodaļa** “Ietekmes novērtējums uz valsts un pašvaldību budžetu”.  Pasākums: “*Izstrādāt un īstenot iepirkumu atkarīgu (t.sk., riskanta lietošana) nepilngadīgu personu sociālās rehabilitācijas nodrošināšanai*” | | **Finanšu ministrija**  Lūdzam precizēt plāna projekta 4.sadaļas “Ietekmes novērtējums uz valsts un pašvaldību budžetu” (turpmāk – 4.sadaļa) aili “Vidēja termiņa budžeta ietvara likumā plānotais finansējums”, norādot finansējumu, kas atbilst Labklājības ministrijas maksimāli pieļaujamajam valsts budžeta izdevumu apjomam 2019. un 2020.gadam, attiecīgi to paskaidrojot ar atsauci. | | **Ņemts vērā** | Ņemot vērā, ka 14.pasākums jau ir izpildīts, tas dzēsts no Plāna projekta. |
| 26. | **Plāna projekta 4.nodaļa** “Ietekmes novērtējums uz valsts un pašvaldību budžetu” **13.2.pasākuma** finanšu aprēķins | | **Finanšu ministrija**  Atbilstoši plāna projekta 4.sadaļā “Ietekmes novērtējums uz valsts un pašvaldību budžetu” un 2.pielikumā norādītajam 2.rīcības virziena 13.pasākuma nodrošināšanai Tieslietu ministrijai būs nepieciešams papildu finansējums 2020.gadam un turpmāk ik gadu 2240 *euro* apmērā. Ņemot vērā salīdzinoši nelielo papildu nepieciešamā finansējuma apmēru, uzskatām, ka Tieslietu ministrijai jāizvērtē iespējas minēto pasākumu nodrošināt piešķirto valsts budžeta līdzekļu ietvaros, attiecīgi precizējot plāna projektu un tā 2.pielikumu.  **Tieslietu ministrija**  Nepieciešamos līdzekļus nepārdalīs, tāpēc šie papildus līdzekļi no attiecīgā pielikuma ir jāņem ārā, savukārt plānā pie attiecīgā pasākuma jāpapildina ar norādi, ka pasākums tiks īstenots, ja būs pieejami valsts budžeta līdzekļi | | **Ņemts vērā** | Precizēts plāna 2.pielikums, svītrojot papildu nepieciešamo līdzekļu aprēķinu.  Papildināta plāna sadaļas “2.Pasākumu plāns” kolona “Finansējuma avots” ar tekstu šādā redakcijā:  *“Pasākums tiks īstenots, ja būs pieejami valsts budžeta līdzekļi. Tieslietu ministrijai nepieciešamais papildu finansējums 2020.gadā 4 480 euro apmērā, tajā skaitā:.*  *1) 20 euro x 8 semināri × 18 nodarbinātie = 2 880 euro*  *(80% no grupas dalībniekiem (22 cilvēki) izmantos sabiedrisko transportu).*  *2) 200 euro x 1 lektors x 1 diena x 8 semināri = 1 600 euro.”* |
| 27. | **Plāna projekta 4.nodaļa** “Ietekmes novērtējums uz valsts un pašvaldību budžetu” | | **Finanšu ministrija**  Atzīmējam, ka atbilstoši plāna projekta 4.sadaļā norādītajam Iekšlietu ministrijai (Valsts policijai) plāna projekta 3.rīcības virziena 27.pasākumam 2020.gadā būs nepieciešams papildu finansējums 192 000 euro apmērā aprīkojuma iegādei, savukārt pašā plāna projektā pie 27.pasākuma kā vienīgā atbildīgā iestāde ir norādīts Valsts ieņēmumu dienests. Līdz ar to lūdzam precizēt plāna projektu, novēršot minēto pretrunu. | | **Ņemts vērā** | Precizētā Plāna projekta 24.1. un 24.2.pasākums.  Precizēts plāna projekta 4.nodaļas 3.rīcības virziena pasākumu numerācija. |
| 28. | **Plāna projekta 1.pielikumā 3.4.apakšnodaļa** **7.tabula** | | **Finanšu ministrija**  Lūdzam precizēt plāna projekta pielikuma “Narkotiku lietošanas un izplatības ierobežošanas plāna 2019.-2020.gadam 1.pielikums” (turpmāk – 1.pielikums) 3.sadaļas “Īstenotie pasākumi” (turpmāk – 3.sadaļa) 3.4.apakšpunkta “Ārstniecība, rehabilitācija un veselības aprūpe” (turpmāk – 3.4.apakšpunkts) 7.tabulā “Sociālās rehabilitācijas pakalpojumu saņēmušo skaits” norādīto pakalpojumu saņēmušo skaitu par 2017.gadu, pamatojoties uz Finanšu ministrijā atbilstoši Ministru kabineta 23.08.2011. instrukcijas Nr.8 “Instrukcija par valsts budžeta izpildes analīzi” 4.punktam Labklājības ministrijas iesniegto valsts budžeta izpildes analīzes veidlapu. | | **Ņemts vērā** | Aktualizēta informācija Plāna projekta 1.pielikuma 3.4.apakšnodaļā, tai skaitā 7.tabulā, norādot, ka 2017.gadā sociālās rehabilitācijas saņēmušo skaits bija 89 personas, no kurām 65 bija nepilngadīgas. |
| 29. | **Plāna projekta 1.pielikumā 3.nodaļas 3.4.apakšnodaļa** | | **Finanšu ministrija**  Lūdzam precizēt plāna projekta 1.pielikuma 3.sadaļas 3.4.apakšpunktā norādīto informāciju par sociālās rehabilitācijas pakalpojumu saņēmušo skaitu un personu skaitu, kurām ik gadu sniegts sociālās rehabilitācijas pakalpojums no labklājības nozares budžeta, atbilstoši likumam “Par valsts budžetu 2018.gadam” pievienotajā paskaidrojuma rakstā norādītajam. | | **Ņemts vērā** | Aktualizēta informācija Plāna projekta 1.pielikuma 3.4.apakšnodaļā, norādot, ka vidēji gadā sociālās rehabilitācijas pakalpojumu saņem 45 nepilngadīgas un 10 pilngadīgas personas. |
| 30. | **Plāna projekta 1.pielikumā 3.4.apakšnodaļa** | | **Tieslietu ministrija**  Plāna projekta 1. pielikuma 3.4. sadaļā "Ārstniecība, rehabilitācija un veselības aprūpe" minēto rindkopu ar informāciju par ārstēšanās izmaksām, kas attiecas uz "Atlantis" un "Pathfinder" programmām Latvijas Cietumu slimnīcas Atkarīgo centrā, nepieciešams precizēt, ņemot vērā to, ka minētās programmas, kas tiek īstenotas Atkarīgo centrā, nav sociālās rehabilitācijas programmas sociālo pakalpojumu izpratnē, bet gan atbilstoši Latvijas Sodu izpildes kodeksā noteiktajam - resocializācijas programma atkarību mazināšanai (viens no notiesāto sociālās rehabilitācijas līdzekļiem). | | **Ņemts vērā** | Precizēts plāna projekta 1.pielikuma 3.4.apakšnodaļa un atkarību mazināšanas programmas ieslodzījuma vietās izdalīta kā atsevišķa sadaļa (3.6.apakšnodaļa), precizējot, ka tā ir resocializācijas programma atkarību mazināšanai. |
| 31. | **Plāna projekta 1.pielikuma 3.4.apakšnodaļas** nosaukums “*Ārstniecība, rehabilitācija un veselības aprūpe*” | | **Veselības ministrija**  Lūdzam 1. pielikuma “Situācijas raksturojums” 15. lpp. 3.4. apakšnodaļas virsrakstu “Ārstniecība, rehabilitācija un veselības aprūpe” izteikt šādā redakcijā “Veselības aprūpe”, jo rehabilitācija ir ārstniecības sastāvdaļa, bet veselības aprūpe ietver gan ārstniecību, gan rehabilitāciju | | **Ņemts vērā daļēji**  Par plāna projekta 1.nodaļas 3.4.apakšnodaļu saņemti iebildumi un priekšlikumi arī no Tieslietu ministrijas un Labklājības ministrijas, tādēļ teksta nodaļas pārstrukturētas. | Par plāna projekta 1.pielikuma 3.4.apakšnodaļas saturu saņemti iebildumi un priekšlikumi arī no Labklājības ministrijas un Tieslietu ministrijas. Tādēļ nodaļa pārstrukturēta, 3.4.apakšnodaļu sadalot vairākas neatkarīgās apakšnodaļās. |
| 32. | P**lāna projekta 1.pielikuma 3.8.apakšnodaļa** un 16.attēls. | | **Zemkopības ministrija**  1. Likuma “Par narkotisko un psihotropo vielu un zāļu likumīgās aprites kārtību” 36. panta otrajā daļā noteikts, ka Latvijā kontrolējamo zāļu un vielu II un III sarakstā iekļautās zāles un vielas (turpmāk – II un III saraksta zāles un vielas) dzīvniekiem ievada tikai praktizējošs veterinārārsts, savukārt 44. panta trešajā daļā noteikta Pārtikas un veterinārā dienesta kompetence to personu kontrolē, kas veic darbības ar II un III saraksta zālēm un vielām (veterinārmedicīniskas prakses iestādes un praktizējošie veterinārārsti), tādēļ lūdzam:  1.1. precizēt plāna 1. pielikuma 3.6. apakšnodaļā norādīto 16. attēlu, svītrojot vārdus iekavās “veterinārie medikamenti” un zem grafiskajiem zīmējumiem “ZM” un “PVD” papildinot ar grafisku zīmējumu zaļā krāsā “Veterinārmedicīniskās prakses iestādes”;  1.2. papildināt plāna 1. pielikuma 3.8. apakšnodaļas otro rindkopu ar sesto teikumu (pirms vārdiem “Iekšlietu ministrija”) šādā redakcijā “Zemkopības ministrija un tās pārvaldības iestāde Pārtikas un veterinārais dienests nodrošina uzraudzību pār narkotisko un psihotropo zāļu un vielu lietošanu dzīvniekiem.” | | **Ņemts vērā** | Skat. precizētā projekta 3.10.apakšnodaļu. |
|  | **PRIEKŠLIKUMI** | |  | |  |  |
| 33. | **Plāna projekta 1.nodaļas 1.2.apakšnodaļas 5.punkts** | | **Labklājības ministrija**  Lūdzam precizēt plāna projekta 6.lpp. pēdējo rindkopu, izsakot to šādā redakcijā:  “Saistībā ar neapmierinošu pakalpojuma kvalitāti Labklājības ministrija 2018. gadā pārtraukusi noslēgto līgumu ar sociālās rehabilitācijas centru “Solis Piebalgā”, kas līdz tam sniedza sociālās rehabilitācijas pakalpojumu nepilngadīgām personām ar riskantu vielu lietošanu un atkarību par valsts budžeta līdzekļiem. 2019. gadā minētā sociālās rehabilitācijas pakalpojuma nodrošināšanai publiskās iepirkuma procedūras rezultātā noslēgts līgums ar VSIA “Slimnīca “Ģintermuiža”” par vidēji 17 bērnu sociālo rehabilitāciju 2019. gadā. Jaunieši sev nepieciešamo palīdzību var saņemt arī pašvaldībās, kas dažreiz nav atbilstošākā pakalpojuma sniegšanas vieta, it īpaši, ja vide, kurā dzīvo jaunietis var veicināt narkotiku lietošanu.” | | **Ņemts vērā** | Svītrota plāna projekta 1.nodaļas 1.2.apakšnodaļas 5.punkts. 2.nodaļas 1.rīcības virziena identificēto problēmu b punkta piektā identificētā problēma un 14.pasākums. Teksts iekļauts Plāna projekta 1.pielikuma 3.5.apkašnodaļā. |
| 34. | **Plāna projekta 2.nodaļas 1.rīcības virziena 2.pasākums**: “*Izstrādāt metodisko materiālu par atkarību izraisošo vielu lietošanas profilaksi izglītības iestādēs un nodrošināt apmācības izglītības iestādes intervences komandai*” | | **Latvijas Lielo pilsētu asociācija**  Rosinām apmācībās iesaistīt ne tikai minētos speciālistus (pedagogi, skolas psihologs, sociālais pedagogs u.c.), bet arī citus pašvaldību speciālistus, kas jau strādā atkarību profilakses jomā un veic skolēnu izglītošanu par veselības jautājumiem. Kā piemēru, var minēt Rīgas pašvaldību - Rīgas domes Labklājības departamenta speciālisti sadarbībā ar Rīgas Sociālā dienesta Atkarības profilakses speciālistiem veic atkarību profilaksi Rīgas pilsētā. Atkarību profilakse tiek īstenota, gan izglītojot sabiedrību, vecākus, bērnus, speciālistus, vadot lekcijas, apmācību programmas (motivācijas sarunas, Atkarība-līdzatkarība u.c.), gan vadot diskusijas skolās bērniem, jauniešiem, par atkarību tēmām (tabaka, alkohols, tehnoloģijas). Skolēniem iespējams apmeklēt grupu nodarbības (agresijas intervence, sociāli emocionālas dzīves prasmes u.c.). Atkarību profilakses speciālisti sniedz individuālas konsultācijas, gan atkarīgajiem, gan viņu ģimenes locekļiem (grupas līdzatkarīgajiem). | | **Ņemts vērā**  Viedoklis izskatīts 2019.gada 25.aprīļa starpinstitūciju sanāksmē**.**  Pasākuma mērķis ir galvenokārt atbalstīt izglītības iestādes atkarību izraisošo vielu profilakses politikas izstrādāšanā un īstenošanā. Taču tas neizslēdz iespēju izglītības iestādēm identificēt un savā darbā iesaistīt arī citu iestāžu darbiniekus |  |
| 35. | **Plāna projekta 2.nodaļas 1.rīcības virziena 2.pasākuma:** “*Izstrādāt metodisko materiālu par atkarību izraisošo vielu lietošanas profilaksi izglītības iestādēs un nodrošināt apmācības izglītības iestādes intervences komandai*” rezultatīvais rādītājs – “*10 intervences komandas*”. | | **Latvijas Lielo pilsētu asociācija**  Mūsuprāt, līdz 2020. gada beigām plānotās 10 intervenču komandas ir par maz. | | **Ņemts vērā**  Viedoklis izskatīts 2019.gada 25.aprīļa starpinstitūciju sanāksmē**.**  Tiek sniegts šāds skaidrojums:  Pasākuma mērķis ir izstrādāt metodisko materiālu un nodrošināt tā praktiskās pielietojamības pilotēšanu izglītības iestādēs. Minimālā prasība 10 intervenču komandu iesaistīšanai ir pietiekama pilotēšanas mērķu sasniegšanai. | Tiek sniegts šāds skaidrojums:  Pasākuma mērķis ir izstrādāt metodisko materiālu un nodrošināt tā praktiskās pielietojamības pilotēšanu izglītības iestādēs. Minimālā prasība 10 intervenču komandu iesaistīšanai ir pietiekama pilotēšanas mērķu sasniegšanai. |
| 36. | **Plāna projekta 2.nodaļas 1.rīcības virziena 3.pasākuma** “*Īstenot pašvaldībās agrīno intervenci riska grupai - 14 līdz 21 gadus veciem pirmreizējiem likuma pārkāpējiem*” rezultatīvais rādītājs “*īstenots pilotprojekts vismaz 2 pašvaldībās ar kopējo dalībnieku skaitu līdz 120 personām*”. | | **Latvijas Lielo pilsētu asociācija**  Lūdzam skaidrot, kā tiks izvēlētas šīs 2 pašvaldības. | | **Ņemts vērā**  Viedoklis izskatīts 2019.gada 25.aprīļa starpinstitūciju sanāksmē.  Tiek sniegts šāds skaidrojums:  Pasākums tiks realizēts ESF 9.2.4.1. projekta “Kompleksi veselības veicināšanas un slimību profilakses pasākumi” ietvaros. Pasākums izstrādāts atbilstoši 2016.gada 17.maija Ministru kabineta noteikumiem Nr. 310, kas nosaka, ka 9.2.4.1. pasākuma mērķis ir uzlabot pieejamību veselības veicināšanas un slimību profilakses pakalpojumiem visiem Latvijas iedzīvotājiem, jo īpaši teritoriālās (iedzīvotāji, kuri dzīvo teritorijā ārpus pilsētām ar iedzīvotāju blīvumu zem 50 iedzīvotājiem uz kvadrātkilometru), nabadzības un sociālās atstumtības riskam pakļautajiem iedzīvotājiem. Primārā atlase notiks pēc pašvaldībās sastādīto administratīvo protokolu skaita mērķa grupā par pārkāpumiem LAPK saistībā ar alkohola, narkotiku un psihotropo vielu lietošanu. |  |
| 37. | **Plāna projekta 2.nodaļas 1.rīcības virziena 4.pasākuma**: “*Adaptēta un pilotēta izglītības iestādēs sociālās ietekmes profilakses programma Unplugged, kas paredzēta 12 līdz 14 gadus veciem skolēniem, lai novērstu vai attālinātu atkarību izraisošo vielu lietošanas uzsākšanu*” rezultatīvais rādītājs “*pilotprojekts ieviests vismaz 5 izglītības iestādēs*” | | **Latvijas Lielo pilsētu asociācija**  Lūdzam skaidrot, kā tiks izvēlētas 5 izglītības iestādes, kurās pilotprojekts tiks ieviests. | | **Ņemts vērā**  Viedoklis izskatīts 2019.gada 25.aprīļa starpinstitūciju sanāksmē.  Tiek sniegts šāds skaidrojums:  Pilotprojektu plānots īstenot vismaz 5 izglītības iestādēs, ne mazāk kā vienā izglītības iestādē Kurzemes reģionā, vienā Zemgales reģionā, vienā Vidzemes reģionā, vienā Latgales reģionā un vienā Rīgas reģionā. Primāri kritēriji izglītības iestāžu atlasē: Veselību veicinošas izglītības iestādes statuss; atbilstība Ministru kabineta noteikumos Nr. 310 noteiktajam mērķim. |  |
| 38. | **Plāna projekta 2.nodaļas 1.rīcības virziena 14.pasākums.** | | **Labklājības ministrija**  Informējam, ka 2019. gada 7. februārī Labklājības ministrija ir noslēgusi līgumu par sociālās rehabilitācijas pakalpojumu sniegšanu no psihoaktīvām vielām atkarīgiem bērniem ar VSIA “Slimnīca “Ģintermuiža”” par vidēji 17 bērnu sociālo rehabilitāciju 2019. gadā, līdz ar to savu aktualitāti ir zaudējis plāna projekta pasākumu plāna 14. punkts. | | **Ņemts vērā** | 14.pasākums svītrots no plāna.  Atbilstoši mainīta numerācija. |
| 39. | **Plāna projekta 2.nodaļas 1.rīcības virziena 14.pasākums.** | | **Finanšu ministrija**    Lūdzam precizēt plāna projekta 15. pasākumā norādīto finansēšanas avotu, ņemot vērā, ka projekta Nr.9.2.4.1/16/I/001 ietvaros nav paredzēts sniegt atbalstu veselības aprūpes speciālistiem. | | **Ņemts vērā** | Plāna projektā paredzētos 3., 4. un 7. pasākumus pēc plāna projekta apstiprināšanas paredzēts realizēt projekta Nr.9.2.4.1/16/I/001 ietvaros, veicot atbilstošus grozījumus "Vienošanās par Eiropas savienības fonda projekta Nr.9.2.4.1/16/I/001 īstenošanu" dokumentā, kas noslēgta 2016.gada 28.oktobrī starp Centrālo finanšu un līgumu aģentūru un Veselības ministriju. Tika precizēts plāna projekta 15. pasākumā norādītais finansēšanas avots - Nr.9.2.6.0/17/I/001 |
| 40. | **Plāna projekta 2.nodaļas 1.rīcības virziena 3., 4., un 7.pasākums** | | **Finanšu ministrija**  Lūdzam papildināt plāna projektu ar zemsvītras atsauci ar informāciju, no kādām projekta Nr.9.2.4.1/16/I/001 darbībām ir plānots īstenot plāna projektā paredzēto 3., 4. un 7. pasākumu. | | **Ņemts vērā** | Plāna projekts tika papildināts ar zemsvītras atsaucēm:  “pasākumu paredzēts realizēt projekta Nr.9.2.4.1/16/I/001 ietvaros, veicot atbilstošus grozījumus “Vienošanās par Eiropas Savienības fonda projekta Nr.9.2.4.1/16/I/001 īstenošanu” dokumentā, kas noslēgta 2016. gada 28. oktobrī starp Centrālo finanšu un līgumu aģentūru un Veselības ministriju”. |
| 41. | **Plāna projekta 2.nodaļas 1.rīcības virziens** | | **Latvijas Lielo pilsētu asociācija**  Rosinām papildināt ar 19.pasākumu: Šļirču maiņas nodrošināšana un eksprestestēšana uz HIV, HCV “atkarību profilakses punktos” pašvaldībās, nodrošinot arī psihoemocionālā atbalsta un konsultāciju pieejamību atkarības vielu lietotājiem šajos punktos. | | **Ņemts vērā**  Viedoklis izskatīts 2019.gada 25.aprīļa starpinstitūciju sanāksmē.  Pašvaldības, pēc saviem ieskatiem un pieejamajiem resursiem, var piesaistīt HIV profilakses punktiem speciālistus, kas nodrošina nepieciešamos pakalpojumus. |  |
| 42. | **Plāna projekta 2.nodaļas 3.rīcības virziena 31.pasākums**: “*Veikt grozījumus tiesību aktos, nostiprinot Veselības ministriju kā atbildīgo par narkotiku lietošanas un izplatības ierobežošanas politikas izstrādi un koordināciju*.” | | **Latvijas Lielo pilsētu asociācija**  Latvijas Lielo pilsētu asociācija nav guvusi pārliecību par atbildīgās iestādes maiņa no Iekšlietu ministrijas uz Veselības ministriju, galvenokārt kapacitātes trūkuma dēļ (niecīgs ir līgumattiecībās ar Nacionālajā veselības dienestā strādājošo narkologu skaits). | | **Ņemts vērā**  Viedoklis izskatīts 2019.gada 25.aprīļa starpinstitūciju sanāksmē. Viedoklis neietekmē attiecīgā pasākuma saturu un tā īstenošanu. | Lūdzam skatīt Precizētā Plāna projekta pasākums Nr.26, precizētā Plāna projekta 1.pielikuma 3.10 apakšnodaļu. |
| 43. | **Plāna projekta 1.pielikuma 3.4.apakšnodaļa** | | **Labklājības ministrija**  Attiecībā uz informāciju, kas atspoguļota plāna projekta 1. pielikuma 17. lpp. informējam, ka Labklājības ministrijai ir pieejami aktuālāki dati par 2017. gadā nodrošinātajiem valsts finansētajiem sociālās rehabilitācijas pakalpojumiem bērniem un pilngadīgām personām, līdz ar to aicinām precizēt 7. tabulu, ņemot vērā, ka 2017. gadā sociālās rehabilitācijas pakalpojumu saņēma 89 personas, no kurām 65 bija bērni. Papildus informējam, ka ik gadu Labklājības ministrijas budžetā tiek paredzēts finansējums vidēji 10 pilngadīgu personu un vidēji 45 bērnu sociālās rehabilitācijas nodrošināšanai. Ņemot vērā, ka sociālās rehabilitācijas ilgums mēdz variēt atkarībā no katra klienta individuālajām vajadzībām, kopējais sociālo rehabilitāciju saņēmušo personu skaits ir lielāks. Lūdzam atbilstoši precizēt plāna projektu. | | **Ņemts vērā** | Precizēta Plāna projekta 1.pielikuma 3.5.apakšnodaļa, tai skaitā 7.tabula. |
| Atbildīgā amatpersona | | |  | |
|  | | | (paraksts)\* | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Irina Porošina

Iekšlietu ministrijas

Nozares politikas departamenta

Plānošanas nodaļas

vecākā referente

E-pasts: [irina.porosina@iem.gov.lv](mailto:irina.porosina@iem.gov.lv)

Agnese Zīle-Veisberga

Iekšlietu ministrijas

Nozares politikas departamenta

Plānošanas nodaļas

vecākā referente

E-pasts: [agnese.veisberga@iem.gov.lv](mailto:agnese.veisberga@iem.gov.lv)